10 
insulisque jam notatis colligitur, etiam in Congo et Angola repe- 
riatur, sed in Guinea superiore desit. 
Tertia et ultima regio Africae occidentalis conficitur terris 
Congo et Angola secundum cl. Alph. De Candolle, in qua 89 cor- 
mophytorum species et inter has 19 endemicae inveniuntur. Qui 
numerus imperfectam nostram notitiam terrarum continentium 
Africae satis demonstrat, quum summam universam cormophytorum 
hujus tropicae regionis sine dubio 400 minimum species esse exi¬ 
stimandum sit. Quem numerum vero majorem esse inde proba¬ 
bile est, quod Mettenius inprodomo filicum multo minoris Novo- 
Granatensis terrae 450 species enumerat. Deinde sequitur inter 
Angola et Promontorium Bonae Spei regio omnino ignota. Tum 
terra capensis et natalensis, in qua Pappe et Rawson in Synopsi 
filicum Africae australis 176 species cormophytorum enumerant, 
inter quas nonnullae diversis' nominibus bis indicantur atque aliae 
nominantur, quae aut varietates tantum habendae sunt, aut in 
terra africana omnino non crescunt, ita ut in his terris 161 species 
putandae sint, quarum 56 in flora capensi endemicae sunt. Enu¬ 
merationem specierum endemicarum in singulis terris omisi, quippe 
quae ex catalogo nostro jam eluceat. Viri ili. Drege et E. Meyer 
(Zwei pflanzengeogr. Dokumente p. 17) in terra capensi et nata- 
lensi 6595 plantas phanerogamas enumerant, qui numerus cum 
cormophytorum comparatus 2% in centenis efficit, quam rationem 
in Abyssinia similem esse inveniemus. In terrra continenti deinde 
sequitur terra Mozambicensis, Zanguebarica, litora maritima usque 
ad promontorium Guardafui porrecta, quae ut ex paucis collectioni¬ 
bus, quae adhuc exstant, vidimus floram cormophytorum ab India 
insulisque Sundaicis non multo diversam praebent. Multo autem 
accuratius de flora regionis niloticae et abyssinicae instructi sumus. 
Cl. Schweinfurth (Beitrage zur flora Aethiopiens) in catalogo 3880 
anthophyta et 51 cormophyta enumerat, quo ex numero iy 3 in 
centenis efficitur. Sed hic numerus plane mutatur, si considera¬ 
mus, ab hac summa plantas nubicas et aegyptiacas detrahendas 
